Lav et referat af nedenstående tekst:

Tekst:
Den store sejrsrus og tilstedeværelsen af de mange Brødnbyfans gav på forhånd politiet panderynker, men guldfesten forløb festligt, men fredeligt. - Vi kan godt mærke, at Aalborg har festet i nat, og der er flere, der ikke er gået i seng endnu, siger vagtchefen ved Nordjyllands Politi, Peter Redder, der samtidig roser Aalborgs fodboldfans og øvrige befolkning for at holde god ro og orden. - Der har ganske vist været enkelte beruselser, men det har været småting, der har været i nat. Småtingene har været to anholdelser for fuldskab og en enkelt for vold. Voldssagen foregik dog i en privat opgang og ikke umiddelbart i forbindelse med fodboldfesten. Desuden har man fanget en enkelt spritbilist. Anden etape af guldfesten fortsætter i dag, og politiet regner med, at den kommer til at forløbe i ro og fordragelighed. Dog kan der godt komme til at være trængsel i midtbyen. -	Trafikanter bør lade bilen stå, medmindre de skal noget absolut nødvendigt. AaB begynder paradekørslen klokken 17 fra Energi Nord Arena og ender på Aalborg Rådhus omkring klokken 19.30. I det tidsrum er der risiko for trafikale problemer i Aalborg centrum.

Referat:
To fulderikker og en enkelt voldssag er alt, hvad politiet kan berette om efter en festlig og rolig nat.